Anton Sophus Bachke
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Biografier i norsk teknologi- og industrihistorie
Anton Sophus Bachke var en norsk bergmann som gjorde en stor innsats for utviklingen av svovelkisindustrien i Norge.
Faren var driftsbestyrer ved Selbu kobberverk i Meråker. A. S. Bachke tilhørte altså en familie med bergmannstradisjoner. Etter å ha tatt artium ved Trondheim katedralskole i 1854 studerte han mineralogi og bergverksdrift ved universitetet i Christiania. Fra 1878 arbeidet han ved Røros Kobberverk, hvor han i 1880 fikk stilling som overdirektør og han spilte en aktiv rolle i kobberverkets ledelse frem til han gikk av i 1897.I perioden fra 1882 til 1886 var Bachke konstituert som bergmester i Nordenfjelske bergdistrikt. Da dette ble delt i 1885, ble han utnevnt til bergmester for Tromsø distrikt. Etter at også dette distriktet ble delt i 1908, ble han bergmester i Nordlands distrikt. Han satt i denne stillingen til han tok avskjed i 1914. 1878 kjøpte Bachke den gamle storgården Ringve på Lade ved Trondheim. Hans svigerdatter Victoria Bachke omdannet senere gården til et musikkhistorisk museum som fremdeles er i drift i dag. A. S. Bachke deltok også aktivt i det offentlige liv i Strinda kommune, hvor han var ordfører fra 1896 til 1897. Han var bror til den kjente juristen Ole Andreas Bachke. Les mer i Store norske leksikon Anton Sophus Bachke i Norsk biografisk leksikon  Bergverksdrift Bergverksdrift i Norge Norsk bergindustrihistorie Eksterne lenker Ringve musikkmuseum